CELEX: 32013R0482
Language: mt
Date: 2013-05-24 00:00:00
Title: Regolament ta’ Implimentazzjoni tal-Kummissjoni (UE) Nru 482/2013 tal- 24 ta’ Mejju 2013 li jemenda r-Regolament (UE) Nru 206/2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja  Test b’relevanza għaż-ŻEE

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 139/6
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 482/2013
   tal-24 ta’ Mejju 2013
   li jemenda r-Regolament (UE) Nru 206/2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-Artikolu 8(1) u l-Artikolu 8(4) tagħha,
   Billi:
   
               (1)
            
            
               Ir-Regolament tal-Kummissjoni (UE) Nru 206/2010 (2) jistabbilixxi r-rekwiżiti għaċ-ċertifikazzjoni veterinarja għall-introduzzjoni fl-Unjoni ta’ ċerti kunsinni ta’ annimali ħajjin jew ta’ laħam frisk. Jistabbilixxi wkoll il-listi ta’ pajjiżi terzi, territorji jew partijiet minnhom, li minnhom jistgħu jiġu introdotti dawk il-kunsinni fl-Unjoni.
            
         
               (2)
            
            
               Ir-Regolament (UE) Nru 206/2010 jipprevedi li kunsinni ta’ laħam frisk maħsuba għall-konsum mill-bniedem għandhom jiġu importati fl-Unjoni biss jekk ikunu ġejjin mill-pajjiżi terzi, territorji jew partijiet minnhom elenkati f’Parti 1 tal-Anness II għal dak ir-Regolament li għalih hemm mudell ta’ ċertifikat veterinarju li jikkorrespondi għall-kunsinna kkonċernata elenkata f’dik il-Parti.
            
         
               (3)
            
            
               Erba’ partijiet tat-territorju tal-Botswana huma elenkati fil-Parti 1 tal-Anness II tar-Regolament (UE) Nru 206/2010 bħala reġjuni li minnhom huma awtorizzati l-importazzjonijiet lejn l-Unjoni ta’ ċertu laħam frisk. Dawn ir-reġjuni jikkonsistu f’għadd ta’ żoni ta’ kontroll tal-mard veterinarju.
            
         
               (4)
            
            
               F’Marzu 2013, twettqet verifika mill-Kummissjoni fil-Botswana sabiex tiġi evalwata s-sistema ta’ kontroll tas-saħħa tal-annimali sistema fis-seħħ, b’mod partikolari rigward il-kontrolli li jikkonċernaw il-marda tal-ilsien u d-dwiefer. Il-verifika sabet li r-riskju tal-introduzzjoni tal-virus tal-marda tal-ilsien u d-dwiefer fiż-żoni ta’ kontroll tal-mard veterinarju 6 u 4a tat-territorju ta’ dak il-pajjiż terz ma jistax jitqies bħala negliġibbli.
            
         
               (5)
            
            
               Sorveljanza identifikat il-preżenza tal-virus tal-marda tal-ilsien u d-dwiefer f’mogħoż u tjur selvaġġ f’żona ta’ sorveljanza intensiva fiż-żona ta’ kontroll tal-mard veterinarju numru 6. Dik iż-żona ta’ sorveljanza intensiva mhijiex awtorizzata għall-esportazzjoni ta’ laħam frisk lejn l-Unjoni. Madankollu, il-qrubija ta’ dik iż-żona mal-parti awtorizzata miż-żona ta’ kontroll tal-mard veterinarju 6 minn tali esportazzjonijiet huma awtorizzati jikkostitwixxi riskju.
            
         
               (6)
            
            
               Iż-żona ta’ kontroll tal-mard veterinarju 4a tikkonfina żoni oħra tal-Botswana li minnhom huma awtorizzati l-importazzjonijiet fl-Unjoni ta’ laħam frisk mhumiex awtorizzati. Il-Kummissjoni identifikat nuqqasijiet fir-rigward tas-sorveljanza tas-saħħa tal-annimali fiż-żona ta’ kontroll tal-mard veterinarju 4a. Barra minn hekk, ġew identifikati għadd ta’ nuqqasijiet fir-rigward tad-delimitazzjoni ta’ dik iż-żona miż-żoni minn fejn l-importazzjoni tal-laħam frisk fl-Unjoni mhumiex awtorizzati. Dawn in-nuqqasijiet jikkostitwixxi riskju mhux negliġibbli fir-rigward tal-marda tal-ilsien u d-dwiefer.
            
         
               (7)
            
            
               Il-verifika tal-Kummissjoni sabet ukoll li s-sistema biex tivverifika l-effettività tal-kontrolli uffiċjali hija organizzata sew fil-bqija tat-territorju tal-Botswana u hija wriet titjib meta mqabbla mas-sitwazzjoni rrappurtata fil-verifika preċedenti fl-2011.
            
         
               (8)
            
            
               Minħabba r-riskju tal-introduzzjoni tal-marda tal-ilsien u d-dwiefer permezz tal-importazzjoni ta’ laħam frisk minn speċijiet suxxettibbli għal din il-marda minn żoni ta’ kontroll tal-mard veterinarju 6 u 4a tal-Botswana fl-Unjoni, l-awtorizzazzjoni biex tesporta lejn l-Unjoni laħam frisk ta’ din ix-xorta minn dawk iż-żoni ta’ kontroll tal-mard veterinarju għandha madankollu tiġi sospiża.
            
         
               (9)
            
            
               Ir-Regolament (UE) Nru 206/2010 għandu għalhekk jigi emendat skont dan.
            
         
               (10)
            
            
               Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-Parti 1 tal-Anness II tar-Regolament (UE) Nru 206/2010 l-annotazzjoni għall-Botswana għandha tinbidel b’dan li ġej:
   
      
                  “BW – Il-Botswana
               
               
                  BW-0
               
               
                  Il-pajjiż kollu
               
               
                  EQU, EQW
               
               
                   
               
               
                   
               
               
                   
               
               
                   
               
            
                  BW-1
               
               
                  Iż-żoni ta’ kontroll tal-mard veterinarju 3c, 4b, 5, 8, 9 u 18
               
               
                  BOV, OVI, RUF, RUW
               
               
                  F
               
               
                  1
               
               
                  Il-11 ta’ Mejju 2011
               
               
                  Is-26 ta’ Ġunju 2012
               
            
                  BW-2
               
               
                  Iż-żoni ta’ kontroll tal-mard veterinarju 10, 11, 13 u 14
               
               
                  BOV, OVI, RUF, RUW
               
               
                  F
               
               
                  1
               
               
                   
               
               
                  Is-7 ta’ Marzu 2002
               
            
                  BW-3
               
               
                  Iż-żona ta’ kontroll tal-mard veterinarju 12
               
               
                  BOV, OVI, RUF, RUW
               
               
                  F
               
               
                  1
               
               
                  L-20 ta’ Ottubru 2008
               
               
                  L-20 ta’ Jannar 2009
               
            
                  BW-4
               
               
                  Iż-żona 4a ta’ kontroll tal-mard veterinarju, għajr iż-żona ta’ lqugħ ta’ sorveljanza intensiva ta’ 10 km tul il-fruntiera maż-żona ta’ tilqim għall-marda tal-ilsien u d-dwiefer u ż-żoni ta’ ġestjoni tal-organiżmi slavaġ
               
               
                  BOV
               
               
                  F
               
               
                  1
               
               
                  It-28 ta’ Mejju 2013
               
               
                  It-18 ta’ Frar 2011
               
            
                  BW-5
               
               
                  Iż-żona ta’ kontroll tal-mard veterinarju 6 għajr iż-żona ta’ sorveljanza intensiva fiż-żona 6 bejn il-fruntiera maż-Żimbabwe u l-awtostrada A1
               
               
                  BOV, OVI, RUF, RUW
               
               
                  F
               
               
                  1
               
               
                  It-28 ta’ Mejju 2013
               
               
                  Is-26 ta’ Ġunju 2012”
               
            
   Artikolu 2
   Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Mejju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 18, 23.1.2003, p. 11.
   
      (2)  ĠU L 73, 20.3.2010, p. 1.